钦定古今图书集成/明伦汇编/官常典/第735卷 > 郈明
## 钦定古今图书集成/明伦汇编/官常典/第735卷 > 郈明

按《合肥县志》：“明合肥人，甲午归附，从克和州，渡江，取
太平，入建康，收下江南等处，累立战功，授管军上千
户。癸卯七月，伪汉陈友谅举兵围南昌，守将朱文正
告急，上率诸将士往援之，遇于康郎山，大战数日，明
奋力死于阵。友谅败，上追念明捐躯徇国，命立庙于
康郎山，肖形祀之。仍追赠武节将军、飞骑尉，封梁县
子。”